als_Latn dik_Latn sag_Latn
PO NDODH në Opinion: Provohet që Mark Frroku strehonte Bami trafikantin në makinën e tij / Policia i mbylli dosjen
Zbardhet dokumenti sekret i Policisë së Shtetit: Mark Frroku fshehu në makinën e tij të kërkuarin për trafik droge.
Dokumente sekrete nga Policia e Shtetit të publikuara nga mediat tregojnë se deputeti i PKD-së, Mark Frroku, ka fshehur në automjetin e tij një person që hetoj nga policia për trafik droge dhe ngjarje të tjera kriminale.
Sipas dokumenteve të publikuara nga “Abcneës”, shihet se deputeti Frroku ka penguar kontrollin e automjetit të tij gjatë një kontrolli policie në Kamëz, duke përdorur imunitetin që i jep mandati i deputetit. Sipas shkresës, mësohet se deputeti Frroku ka thënë se për të kontrolluar automjetin e tij duhej udhëzim nga Parlamenti.
Personi i shpallur në kërkim nga policia në atë kohë ishte Bardhok Pllanaj. Shpallja e tij në kërkim vinte pak kohë pas aksionit të njohur si “Operacioni i Vilunit” në zonën e Shkodrës. Thuhet se ai i ka shpëtuar arrestit të policisë mesnatën e datave 1 dhe 2 tetor 2014, i fshehur në automjetin e deputetit Mark Frroku.
Për këtë ngjarje në atë periudhë është mbajtur edhe një procesverbal nga punonjësit e policisë të ndodhur në vendngjarje, ku tregohen emrat e tyre bashkë me nënshkrimet përkatëse.
Ndërkaq, pas publikimit të dokumenteve nga Policia e Shtetit, ka reaguar edhe deputeti Mark Frroku.
“Dua të përcjellë përmes jush se unë Mark Frroku i jam nënshtruar ligjeve të vendit. Policia ka bërë ndalimin, por unë nuk kam pasur asnjë person të kërkuar”,-ka reaguar Mark Frroku në një mesazh të dërguar mbrëmjen e së hënës në emisionin “Opinion” të gazetarit Blendi Fevziut. Sipas tij ndërhyrjet që bëhen janë për arsye politike.
Më herët, kjo histori është përmendur në Kuvendin e Shqipërisë dhe në ambientet politike, por pa specifikuar në detaje hollësitë e këtij ndalimi.
Pak ditë më parë deputeti Tom Doshi gjatë një interviste televizive, pranoi tërthorazi se nuk ishte makina e tij ajo që ishte ndaluar nga polica.
Pyetjes se gazetarit Sokol Balla në “TCH” se vetëm pak kohë më parë, në kohën e aksionit të policisë në Dukagjin, Berisha la të kuptohej se ju kishit fshehur në makinën tuaj trafikantë duke sabotuar operacionin, deputeti Doshi
“Ora 01: 28” Automjeti me targa AA 827 GY, ju bë shenjë ndalimi në zonën e Bulevardit Blu nga një patrullë e Komisariatit të Policisë Nr.5 Kamëz (shërbimet e rendit me uniformë policore) afër rrethrrotullimit dhe në moment nga ana jonë u bë i mundur ndalimi i automjetit Audi A 8, ngjyrë e zezë, me xhama të zinj, me targa AA 827 GY, tek rrethrrotullimi në afërsi të Komisariatit të Policisë Kamëz. Pas kryerjes së veprimeve operacionale policore me qëllim bllokimin e rrugës dhe automjetit me targa AA 827 GY, nga ana jonë ju bë thirrje personave të pranishëm në automjet, të paidentifikuar nga ana jonë që të dilnin nga automjeti. Pononjësit e policisë dhe shërbimet e Komisariatit të Policisë Kamëz, ishim me shenja dalluese policore. Rreth dy minuta automjeti ka qëndruar i palëvizur dhe dyert janë konstatuar nga ana jonë të mbyllura, më pas nga pjesa e pasme e automjetit është ulur xhami i krahut të pasagjerit dhe një person i moshës rreth 40-45 vjeç, i veshur me kostum ngjyrë blu e errët, është prezantuar si deputeti i Parlamentit të Shqipërisë me emrin Mark Frroku, pas kontaktit vizual i njohur dhe nga ana jonë ai gjithashtu ka sqaruar shprehimisht ndër të tjera se “Automjeti mund të kontrollohet vetëm me vendim të parlamentit pasi unë jam deputet”, automjeti është në pronësinë time.
Deputetit i është bërë e qartë nga ana e Shefit të Njësisë Operacionale arsyeja e ndalimit dhe se personat e pranishëm në automjet duhet të verifikoheshin dhe për sqarime të mëtejshme do të largoheshin në ambientet e Drejtorisë së Policisë së Tiranë, gjatë kësaj kohe janë shtuar prezenca me shërbime me uniformë e Komisariatit të Policisë Kamëz dhe në vend ka ardhur edhe një automjet policie. Nga ana e shefit të njësisë është komunikuar me specialistin e Sektorit për Narkotikët e Trafiqet Kryekomisar Florjan Pema ku i është bë e ditur e gjithë situata e krijuar dhe fakti se deputeti Mark Frroku sqaron se automjeti i ndaluar është në pronësi të tij…
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn